Schumacher terug op renbaan in Alfa | Netwerk24
04 April 2019 10:11
Mick Schumacher laat wiel Woensdag in ’n toetssessie vir Alfa Romeo. Foto: Getty Images
Mick Schumacher het Woensdag, ’n dag nadat hy die eerste Schumacher in meer as 12 jaar geword het wat agter die stuurwiel van ’n Ferrari-F1-motor ingeskuif het, die sesde vinnigste tyd behaal in ’n toetssessie in ’n Alfa Romeo-renmotor.
Alfa Romeo gebruik ook Ferrari-enjins.
Mick, seun van die sewemalige wêreldkampioen Michael Schumacher, het 70 rondtes op die renbaan in Bahrein voltooi, met ’n vinnigste tyd van 1 minuut 29,998 sekondes.
— Mick Schumacher (@SchumacherMick) April 4, 2019
“Dit was nog ’n pragtige dag by ’n F1-renbaan en ek kan dit net weer benadruk hoeveel pret is dit om hierdie motors te bestuur,” sê Schumacher.
“Ek sal beslis terugkeer huis toe met pragtige herinneringe.”
“It has been another beautiful day at an F1 track today, and I can only repeat myself as it is just so much fun to drive these cars. I will definitely fly back with some very beautiful memories.” #F1Testing pic.twitter.com/LAzoKh4qPL
Die Europese F3-kampioen, wat die naweek in die einste Bahrein sy buiging in die Formule Twee-reeks gemaak het, het Dinsdag 56 rondtes in Ferrari se SF90-motor voltooi en die tweede beste tyd van 1 minuut 29,976 sekondes behaal.
Another day, another team...@SchumacherMick was at the wheel of the @alfaromeoracing car today putting in 70 laps and finishing 6th fastest on day 2 of #F1Testing in Bahrain ??#F1 pic.twitter.com/NrTspP3ySl
Schumacher was nie die enigste legendariese F1-naam in aksie Woensdag nie, met Brasilië se Pietro Fittipaldi, die kleinseun van die dubbele wêreldkampioen Emerson Fittipaldi, wat die 12de vinnigste tyd behaal het.
Die Brit George Russell, ’n Williams-renjaer, se toetssessie vir Mercedes in ’n tyd van 1 minuut 29,029 sekondes was die vinnigste in Woensdag se sessie.
Meer oor: F1 | Mick Schumacher | Ferrari | Motorsport